burgasdotpro/wikipedia huggingface dataset:
PhpGedView

PhpGedView je open source webová aplikácia v programovacom jazyku PHP pre spracovanie genealogických údajov na internete. Založil a vedie ju John Finlay.
Revolučný ONLINE genealogický prehliadač, ktorý umožňuje zobraziť a vytvoriť a upravovať informácie o rode priamo z vášho internetového prehliadača. Všetky údaje ako sú napríklad informácie o osobách, dátumy ,udalosti...
Plne spracovateľný, podporuje multimédia ako fotografie, umožňuje uložiť údaje o rodokmeni v rôznych formátoch ako Adobe® PDF formáte a iné. Zjednodušuje proces spolupráce s ďalšími členmi pracujúcich na línii rodokmeňa.
Voľne šíriteľný program spočiatku vytvorený Johnom Finlayom ale v súčasnosti na ňom už pracuje medzinárodný tím vývojárov a prekladateľov. Keďže program nevytvára obyčajné statické stránky, ale je vytvorený dynamický môže byť v mnohých smeroch upravovaný. 
Úvodná stránka.
Bloky ktoré je možné zobraziť v úvodnej stránke
V bloku nadchádzajúcich udalostí je zobrazený zoznam udalostí z momentálne zobrazeného GEDCOMu, ktorých výročie si pripomenieme v priebehu nasledujúcich 30 dní. Cez užívateľskú stránku MyGedView sa v bloku zobrazia iba živí ľudia. Cez vstupnú bránu GEDCOMu sa zobrazia všetci ľudia
Tohto dňa vo vašej histórii... Tu bude zobrazený zoznam udalostí z momentálne zobrazeného GEDCOMu, ktoré sa stali tohto dňa. Ak nie sú nájdené žiadne udalosti, blok sa neukáže. Cez užívateľskú stránku MyGedView sa v bloku zobrazí iba zoznam žijúcich ľudí. Cez vstupnú bránu GEDCOMu sa zobrazia všetci ľudia.
Tu je zobrazený zoznam správ, ktoré boli poslané aktívnemu užívateľovi.
Užívateľovi sa zobrazí zoznam obľúbených osôb v tomto systéme, takže sa k ním môže ľahšie dostať.
Ukazuje užívateľovi súčasný dátum a čas, odkazy pre úpravu jeho účtu alebo pre zobrazenie vlastného vývodu a odkaz pre úpravu vstupnej brány.
Náhodne vyberie obrázok alebo inú mediálnu položku v práve zobrazenom GEDCOMe a zobrazí ju užívateľovi.
Víta návštevníka stránok a zobrazuje nadpis práve zobrazeného GEDCOMu a aktuálny dátum a čas.
Umožňuje administrátorovi stránok vybrať svoje obľúbené osoby, aby k nim mali návštevníci jednoduchší prístup. Je to možnosť, ako zvýrazniť osoby, ktoré sú v histórii vášho rodu dôležité.
Oboznamuje návštevníka so základnými informáciami o GEDCOM súbore, ako napríklad čas vytvorenia alebo počet osôb v súbore.
Prihlasovací blok zobrazuje užívateľom užívateľské meno a heslo k prihlásení.
Zobrazuje 10 najpoužívanejších priezvisk v tejto databáze. Počet zobrazených priezvisk je možné nastaviť v konfigurácii GEDCOMu.
Ukazuje správy a články pridané administrátorom. Tu je vhodné napríklad upozorňovať na aktualizované GEDCOM súbory, alebo oznamovať rodinné stretnutia a iné významné udalostí.
Schémy.
PhpGedView ponúka veľké množstvo možností pre zobrazenie rodokmeňa. Máme na výber až z ôsmich schém ktoré nám program ponúka. Tieto schémy budú popísané nižšie.
Bossov katalóg

Bossov katalóg (General Catalogue (Všeobecný katalóg) alebo Boss General Catalogue) je fundamentálny hviezdny katalóg, ktorý obsahuje polohy a vlastné pohyby 33 342 hviezd pre ekvinokcium 1950,0. Dokončil ho a vydal B. Boss na základe 250 katalógov z rokov 1755-1932 a znovu zmeraných polôh hviezd po smrti svojho otca L. Bossa.
Aix-en-Provence

Aix-en-Provence [eksɑ̃proˈvɑ̃:s] je mesto na juhu Francúzska v 
departemente Bouches-du-Rhône a regióne Provence-Alpes-Côte d'Azur. Nachádza sa asi severne od Marseille. Je to typické univerzitné mesto, zo 143 404 obyvateľov je asi 30 000 študentov.
Poloha.
Mesto má rozlohu . Najvyšší bod je položený a najnižší bod 
Dejiny.
Na mieste dnešného mesta bolo už pred naším letopočtom keltské a ligurské osídlenie, neskoršie tu vzniklo prvé rímske mesto v Galii ("Aquae Sextiae Salluvorum"), o niekoľko storočí neskoršie sa z neho stalo politické centrum celej provincie, na konci 4. storočia tu vzniklo sídlo diecézy. Od roku 1182 vládla v Aix provensálska šľachta, medzi rokmi 1501 – 1789 tu sídlil provensálsky parlament. So vzostupom Marseille však Aix stratil svoj politický vplyv, situácia sa znovu zlepšila až od 70. rokov 20. storočia, keď tu začalo vznikať hlavne pomocou modernej univerzity výpočtové centrum.
Obyvateľstvo.
Počet obyvateľov je 141895 obyvateľov (2009).
Nasledujúci graf zobrazuje vývoj počtu obyvateľov.
Externé odkazy.
Oficiálna stránka
The Gathering

The Gathering môže byť:
IJ

IJ môže byť:
IJ (písmeno)

IJ a "ij" je digraf v holandčine.
Holandčina.
V holandčine kombinácia „ij“ označuje diftong alebo . Táto dvojica písmen je často označovaná ako ligatúra, hoci z typografického hľadiska sú to dva rôzne znaky.
„IJ“ býva väčšinou považované za samostatné písmeno, často na rovnakej pozícii abecedy ako písmeno „y“. Charakter jedného písmena má „ij“ až do takej miery, že v krížovkách, scrabble, vertikálnych nadpisoch a podobne má svoju vlastnú, nedeliteľnú pozíciu. Podobne aj veľké písmeno má tvar takmer výlučne „IJ“, nie „Ij“.
Niekedy sa v zahraničných textoch omylom namiesto „ij“ používa písmeno „ÿ“, čo vyplýva z podobnosti týchto znakov v rukou písaných textoch.
Afrikánčina.
V afrikánčine sa na mieste digrafu „ij“ používa písmeno „y“.
Reprezentácia v Unicode.
V Unicode je veľké Ĳ reprezentované ako U+0132 LATIN CAPITAL LIGATURE IJ, a malé ĳ ako U+0133 LATIN SMALL LIGATURE IJ. Tieto znaky sú do Unicode zahrnuté iba kvôli kompatibilite s existujúcimi znakovými sadami a ich použitie nie je odporúčané, „IJ“ by malo byť zapisované kombináciou ASCII znakov „i“ a „j“ („I“ a „J“).
Suverenita (právo)

Suverenita alebo zvrchovanosť je v práve
Aix-les-Bains

Aix-les-Bains je kúpeľné mesto na východe Francúzska v departemente Savoie a regióne Auvergne-Rhône-Alpes. Má 26 000 obyvateľov.
Nachádza sa medzi Jurou a Alpami na brehu jazera Lac du Bourget pod masívom Bauges.
Aix-les-Bains je kúpeľným centrom už z rímskeho obdobia. Mesto sa nazývalo "Aquae Gratiana" ("Vody cisára Gratiana"). Z tých čias sa zachovali zvyšky rímskych kúpalísk a víťazný (tzv. Campanov) oblúk.
The Shadows

The Shadows je inštrumentálna britská hudobná skupina, ktorá sa sformovala v roku 1958 ako sprevádzajúce gitarové kombo s pôvodným názvom The Driffters počas prvého koncertného turné speváka Cliffa Richarda. Od roku 1959 až po súčasnosť fungujú pod názvom The Shadows.
Členovia The Shadows sa neustále menili. Základní traja Hank Marvin, Bruce Welch a Brian Bennet prijímali stále nových členov. Prví odišli Jet Harris a Tony Meehan. Tonyho Meehana nahradil Brian Bennet a Jeta Harrisa Brian Licorice Locking a toho neskôr John Rostil. V roku 1968 sa ku kapele pridal klávesák Alan Hawkshaw a v roku 1969 spevák a gitarista John Farrar. Po smrti Johna Rostila (1973) basgitaru prevzal Alan Tarney spolu s klávesmi. Roku 1975 sa kapela zúčastnila Eurovision Song Contest s piesňou "Let me be" "the one" v Štokholme. Kapela získala druhé miesto.
V roku 1978 vystriedali A. Tareyho klávesák Cliff Hall a basgitarista Alan Jones. V roku 1987 sa v kapele objavil basgitarista Mark Griffiths a v roku 1994 si s The Shadows zahrali aj ich synovia Warren Bennet a Ben Marvin. Na poslednom turné The Final Tour hrali The Shadows v zostave Hank Marvin, Bruce Welch, Brian Bennet, Alan Jones, Cliff Hall.
The Shadows sa preslávili svojim nesmrteľnými inštrumentálkami ako Apache, Wonderful Land, Foot Tapper, Kon-Tiki, F.B.I. The Frightened City, Atlantis, Dance On! a ďalšími.
Shadows a Slovensko.
Na bratislavskej lýre v roku 1968 sa Cliff Richard odmietol zúčastniť, ale nahradili ho The Shadows, ktorá zahrala inštrumentálny hit Apache. (Richard prišiel potom na lýru v rokoch 1970 aj 1975 ako zahraničný hosť.)
Skladby od The Shadows v podaní skupiny The Apaches boli v roku 1999 použité ako hudobný podklad relácie Infotext STV a na prelome 90. a 2000. rokov aj v snehových správach po počasí na Markíze (skladba „Shindig“), rovnako ako v kedysi v Československej televízii a Slovenskom rozhlase („Peace Pipe“). Skladby od The Shadows vysielalo v rovnakom období Rádio Regina vždy niekoľko minút pred celou hodinou. V súčasnosti sa v rozhlasovom vysielaní objavujú už iba sporadicky.
Skupina Shadows funguje s prestávkami až dodnes. V roku 2020 v rovnakom štúdiu opäť nahrali skladbu Apache z roku 1960.
L.A. Woman (pieseň)

"L.A. Woman" je rocková skladba americkej skupiny The Doors z rovnomenného albumu. Album bol psledný, ktorý bol natočený pred smrťou lídra skupiny Jima Morrisona
Other Voices (album The Doors)

Other Voices je siedmy štúdiový album americkej rockovej skupiny The Doors. Je to prvý album kapely vydaný po smrti Jima Morrisona.
Edward Norton

Edward H. Norton (* 18. august, 1969, Boston, Massachusetts, USA) je americký herec a režisér, ktorý bol dva razy nominovaný na Oscara a získal ocenenie Zlatý glóbus.
Životopis.
Narodil v Bostone v Massachusetts, a vyrastal v meste Columbia v štáte Maryland. Jeho matka Robin zomrela na nádor mozgu v roku 1997. Jeho otec Edward je právnik a pracoval ako federálny prokurátor ešte počas vlády Jimmyho Cartera. Norton je vnuk Jamesa Rousa, známeho dizajnéra nehnuteľností. Má dvoch mladších súrodencov, sestru Molly, ktorá ukončila "Washington and Lee University" a brata Jima, s ktorým aj profesionálne spolupracoval. V roku 1987 ukončil strednú školu "Wilde Lake High School" a neskôr univerzitu Yale ako bakalár v odbore história. Práve tu na univerzite sa stretol prvýkrát s divadlom. Po škole pracoval v Osake v Japonsku ako konzultant pre spoločnosť jeho starého otca ("Enterprise Foundation").
Kariéra.
Norton sa presťahoval do New Yorku a začal tu svoju kariéru v Off-Broadway divadle. Na filmovom plátne začínal ako herec hrávať temné, groteskné postavy, vďaka ním sa stal stredom pozornosti. Jeho prvým veľkým filmom bol "Prvotný strach" v roku 1996. V tomto filme hral rolu Aarona Stamplera, silne narušeného mladého muža obvineného zo spáchania brutálnej vraždy. Za túto rolu bol nominovaný na Oscara (ako najlepšia vedľajšia herecká rola) a získal za ňu ocenenie Zlatý glóbus.
V roku 1998 bol za stvárnenie neonacistu vo filme "Kult hákového kríža" nominovaný na Oscara. Úspech u kritiky mal aj film "Hráči" v ktorom si s Mattom Damonom zahrali dvoch kamarátov, ktorí potrebujú zarobiť veľa peňazí hraním pokru, aby mohli splatiť obrovský dlh.
Jedna z jeho známejších rolí je vo filmovej adaptácii kultovej novely "Klub bitkárov" v rovnomennom filme režiséra Davida Finchera, kde hral aj Brad Pitt a Helena Bonham Carterová.
V roku 2003 hral vo filme "Lúpež po taliansky". kde stvárnil zápornú postavu Stevea Frazelliho, ktorý okradne svojicich kamarátov o ukradnuté zlato a jedného z nich zabije. Vo filme hral aj Mark Wahlberg a Charlize Theron. Hral aj vo filme "Kráľovstvo nebeské".
An American Prayer

An American Prayer je album skupiny The Doors, na ktorom je zhudobnená poézia Jima Morrisona. Album bol nahraný v roku 1978 a snáď najznámejšou piesňou na albume je "The Ghost Song".
Zoznam skladieb.
Básne, texty a príbehy od Jima Morrisona, hudba The Doors.
The Animals

The Animals je britská rocková skupina zo šesťdesiatych rokov. Pôvodná skupina pochádza z Anglického mesta Newcastle upon Tyne. Bola súčasťou takzvanej "britskej invázie". Ich agresívny bluesový zvuk a hlboký hlas Erica Burdona (frontmana skupiny) je najviac charakteristický v známej skladbe „The House of the Rising Sun“, ktorá bola v roku 2003 časopisom "Rolling Stone" daná na 122. miesto zoznamu 500. najlepších skladieb všetkých čias.
Skupina The Animals prešla viacerými personálnymi zmenami. Po jej rozpade v roku 1967 spevák Eric Burdon založil zostavu s názvom Eric Burdon &amp; The Animals, skupinu ktorá hrala psychedelický rock. Po rozpade Eric Burdon &amp; The Animals v roku 1969 založil Burdon svoj projekt The War, neskôr sa dal na sólovú dráhu. Sólovo vydal album "Soul Of Man". Dnes hrá s Novými Animals.
Pôvodná zostava skupiny The Animals bola v roku 1994 uvedená do Rokenrolovej siene slávy. Skupina The Animals svojou tvorbou ovplyvnila škálu takých hudobníkov ako sú The Doors, Joe Cocker, Frijid Pink, The Chocolate Watchband, Bruce Springsteen, Tom Petty &amp; The Heartbreakers, Janis Joplin, David Johansen, a Fine Young Cannibals.
Como

Como môže byť:
Polos

Polos môže byť:
Albi (Midi-Pyrénées)

Albi je mesto na juhu Francúzska v departmente Tarn a regióne Midi-Pyrénées. Má 51 199 obyvateľov. Nachádza sa na rieke Tarn severozápadne od Toulouse asi v strede južného Francúzska.
Polohopis.
Albi má rozlohu . Najvyšší bod je položený a najnižší bod .
Dejiny.
Mesto bolo založené Rimanmi ako osada "Civitas Albiensium". V 12. a 13. storočí tu albigénci mali jedno zo svojich najväčších centier.
Obyvateľstvo.
Albi má 48858 obyvateľov (2009).
"Počet obyvateľov"
Alfortville

Alfortville je mesto v juhovýchodnej časti metropolitnej oblasti Paríža vo Francúzsku v departemente Val-de-Marne a región Île-de-France. Od centra Paríža je vzdialené . 
Alfortville vzniklo 1. apríla 1885 oddelením od Maisons-Alfort. Hranicu nových dvoch obcí tvorila železnica z Paríža] do Lyonu.
Geografia.
Susedí s mestami Vitry-sur-Seine, Ivry-sur-Seine, Charenton-le-Pont, Maisons-Alfort, Créteil a Choisy-le-Roi.
Vývoj počtu obyvateľov.
"Počet obyvateľov"
Clive Owen

Clive Owen (* 3. október 1964, Coventry, Spojené kráľovstvo) je britský filmový herec. 
Životopis.
Narodil sa v Coventry. Otec opustil rodinu keď mal tri roky, otcovskú lásku mu nahrádzali štyria bratia. Od malička túžil byť hercom a tak sa rozhodol venovať tomuto povolaniu celý život. Všetko to začalo štúdiom hereckého umenia na "Royal Academy of Dramatic Arts". A hneď po skončení školy sa dostal do divadelného združenia "Young Old Vic Theatre Company". Na rozdiel od svojho otca je veľmi vzorným otcom. So svojou manželkou sa zoznámil na doskách, ktoré znamenajú svet, a ich vzťah funguje doteraz, majú tri dcéry.
Prvé filmové úlohy.
Prvé filmové úlohy sa objavili už v 80. rokoch - "Burácanie mora", neskôr dráma o inceste "Zatvor moje oči". Do povedomia anglických divákov sa dostal až v koprodukčnom televíznom filme "Krupiér", kde hral neúspešného spisovateľa, ktorý si privyrábal ako krupiér. Hlavnú úlohu tiež hral vo filme "Gosford Park". Stvárnil aj hlavnú úlohu v komédii "Zamrežovaná záhrada" (Greenfingers). Je to príbeh o väzňovi, ktorého preradia do zvláštneho nápravného centra bez ciel a strážnikov. Postava Cliva začne pestovať kvety a dotiahne to až tak ďaleko, že ho k sebe pozve kráľovná. Ďalším počinom vo filmografii Cliva Owena je "Agent bez minulosti", kde sa objavil po boku Matta Damona.
Filmové hity.
Do povedomia amerických divákov sa dostal vďaka Angeline Jolie, keď si po jej boku zahral v romantickej dráme "Hranice zlomu". A neskôr sa tiež objavil v nie príliš úspešnom filme "Kráľ Artuš", kde si opäť zahral hlavnú úlohu. Veľký americký úspech sa dostavil až vďaka sfilmovanej divadelnej hre "Na dotyk", kde Clive prepožičal svoju tvár arogantnému Larrymu. Vďaka tejto úlohe dostal nomináciu na Academy Award a vyhral Golden Globe. Po tomto úspechu sa mu začalo naozaj dariť a režiséri Quentin Tarantino a Robert Rodriguez ho obsadili do jednej z hlavných postáv kultového komiksu Franka Millera Sin City - Mesto hriechu. Jedným z jeho najnovších filmov je futuristická snímka "Potomkovia ľudí", ktorá sa odohráva v roku 2027. V pláne je pokračovanie filmu "Inside Man 2", v ktorom bude hrať hlavnú úlohu.
Ferocér

Ferocér (podľa niektorých zdrojov "ferocer") je pyroforická ferozliatina. Obsahuje okolo 30 % železa, uhlík a hlavne cér. 
Cér má nízku zápalnú teplotu (150 až 180 °C). V spojení so železom vo ferozliatine získa potrebnú krehkosť. Výsledný materiál sa pri trení o drsný povrch drobí na jemné triesky, ktoré sa pri dostatočne rýchlom pohybe od tepelnej energie vytvorenej trením zapaľujú. Výsledkom je iskrenie, ktoré predurčuje ferocér na jeho použitie. 
Použitie.
Používa sa na výrobu 'kamienkov' do plynových zapaľovačov, priemyselných zapaľovačov zváracích horákov, prípadne do zotrvačníkových hračiek na vytvorenie iskrenia.
Ťün-c’

Ťün-c' (, ) je v konfucianizme dokonalý, ideálny človek; stelesnenie konfuciánskych cností, tzv. "konfuciánsky džentlmen", protiklad prízemných ľudí (siao-žen). 
Ťün-c' je opísaný v 10. apokryfnej knihe "Lun-jü". Ide o osobu, ktorej správanie je úplne v súlade so stanoveným poriadkom. Vyhýba sa násiliu a arogancii, nehovorí dialektom. Vždy vie, ako sa zachovať v danej situácii v súlade s li (obradmi a etiketou). Je najlepším pomocníkom panovníka. Ťün-c' nie je predurčený svojím pôvodom a spoločenským postavením.
Rozhovory a výroky

Rozhovory a výroky (-názov slov. knižného prekladu; iné názvy: Lun-jü, Rozhovory, Rozpravy, Hovory, Analektá, Konfuciove rozhovory a výroky; , - slov. prepis Lun-jü - dosl. "Rozhovory o slovách"; angl. a nem. preklad:" Analects/Analekten") je kniha rozhovorov s Konfuciom. Ich dnešná podoba bola zostavená v 2. storočí po Kr. z viacerých prameňov. Dielo malo zásadný a dlhotrvajúci vplyv na formovanie čínskeho myslenia a svetonázoru počas nasledujúcich storočí.
Charakteristika.
Dielo je kompiláciou výrokov a myšlienok čínskeho filozofa Konfucia, ktoré adresoval svojím žiakom počas vlastných prednášok. Dielo nenapísal Konfucius, ale jeho žiaci, ktorí boli prítomný na jeho prednáškach a neskôr po Konfuciovej smrti zapísali jeho výroky a tvrdenia do ucelenej podoby. Dielo vzniklo v období bojujúcich štátov.
Ide o tematicky usporiadanú zbierku výrokov a anekdot Konfucia. Skladá sa z dvadsiatich častí, jednotlivé tituly nedávajú zmysel, sú to len začiatky textov, slúžia ako pomôcka pri memorovaní.
Pan Ku (historik dynastie Chan) tvrdí, že v jeho časoch existovali tri verzie "Rozhovorov a výrokov". Z nich sa zachovala iba jedna a tá je základom súčasného textu.
Text je napísaný neformálnym spôsobom, jazyk je blízky hovorovej reči. Z básnických figúr sa tam nachádzajú emotívne výroky, zvolania, rečnícke otázky a metafory. Početné sú aj citácie z kánonických spisov. Dôraz je kladený na názornosť a didaktickosť.
Význam.
Dielo je jedným z najdôležitejších kanonických textov konfucianizmu a dielom, ktoré inšpirovalo nasledujúce generácie čínskych a nečínskych konfuciánskych vzdelancov pri svojich vlastných filozofických záveroch. Ako najzásadnejší text čínskeho filozofického bádania, ovplyvňoval čínske myslenie a svetonázor po celé nasledujúce storočia. Dielo Rozpravy (Lun-jü), okrem Konfuciových výrokov a tvrdení zaznamenáva aj Konfuciov život a pôsobenie na kráľovských a kniežacích dvoroch vtedajšej Číny, ale najmä boj za šírenie jeho náuky.
Hoci bol text kanonizovaný až pomerne neskoro, bol veľmi známy a ovplyvnil vznik viacerých žánrov, napríklad esejistiky. Dodnes funguje ako zdroj prísloví a narážok.
Filozofia.
Konfucius veril, že moc a vyspelosť krajiny spočíva v morálnej dobrote jej obyvateľov. Aby sa však ľud mohol morálne obrodiť a zušľachtiť potrebuje mať silný morálny vzor vo vláde a panovníkovi krajiny, ktorý má predstavovať vzor morálnych cností.
Na úrovni bezprostredných medziľudských vzťahov učil, že na skutočné zušľachtenie vlastnej osobnosti je najdôležitejšie prejavovať úprimnú úctu svojim rodičom, starším súrodencom, starším vo všeobecnosti a vyššie spoločensky postaveným. Konfuciová filozofia obsiahnutá v diele Lun-jü neodmieta individualizmus, pretože hlása, že individuálne túžby by nemali byť potlačené, ale mali by byť kontrolované a umiestnené do prijateľného rámca rituálov a foriem správania, prostredníctvom ktorých môžu ľudia preukazovať svoj rešpekt a úctu voči iným a zodpovedné správanie voči spoločnosti.
Laponsko (Fínsko)

Laponsko () je jeden z devätnástich krajov Fínska.
Obce.
Laponsko bolo v roku 2011 rozdelené do 6 okresov (fínsky seutukunta) a 21 obcí (fínsky kunta). Tučne zvýraznené obce sú mestá.
Laponsko

Laponsko môže byť:
Laponsko (Švédsko)

Laponsko () je historický kraj (landskap) na severe Švédska. Dnes hraničí s krajmi Jämtland, Ångermanland, Västerbotten, Norrbotten a s Nórskom a Fínskom. V čase svojej oficiálnej existencie (t. j. pred 1634) zahŕňal aj fínske Laponsko. Dnes zaberá asi štvrtinu rozlohy Švédska.
High-yield investment program

High-yield investment program (doslova "vysoko výnosný investičný program"), skr. HYIP, je spôsob investovania obvykle prostredníctvom internetu. HYIP spoločnosti ponúkajú nezvyčajne vysoké výnosy, často v rozsahu niekoľko percent hodnoty vkladu za deň. 
Na porovnanie – nebanková spoločnosť BMG Invest ponúkala výnos 7 až 39,5 % p.a, teda za rok.
Vklady do HYIP spoločností nie sú žiadnym spôsobom garantované ani poistené. Ide o vysoko rizikový spôsob investovania.
Vklad a výber peňazí.
Do HYIP je možné najčastejšie investovať prostredníctvom elektronickej meny, ako je napr. e-gold alebo e-bullion. V poslednom čase sa stále viac a viac používa Bitcoin alebo Altcoin (napr. dogecoin, litecoin). V tejto mene sa aj inkasujú prípadné zisky. Niektoré HYIP pripisujú výnosy a umožňujú výber každý deň, iné len po ukončení niekoľkodenného cyklu.
Legálnosť HYIP.
Legálnosť HYIP závisí od spôsobu, akým HYIP narába so získanými prostriedkami. Legálne HYIP používajú vklady na špekulácie na FOREXe alebo investujú prostredníctvom hedgových fondov. Nelegálne HYIP využívajú Ponziho schému – vklad, ktorý prinesie investor do spoločnosti, sa použije na vyplatenie predchádzajúcich investorov. Takéto HYIP po niekoľkých dňoch od založenia obvykle prestanú vyplácať výnosy a komunikovať so svojimi investormi.
HYIP monitory.
HYIP monitory sú internetové stránky, ktoré zobrazujú spoľahlivosť a platobnú schopnosť niektorých HYIP spoločností. Nie sú prevádzkované ani kontrolované žiadnymi štátnymi orgánmi, hodnotenie jednotlivých HYIP je vytvárané samotnými návštevníkmi HYIP monitorov.
Tirpitz

Tirpitz môže byť:
Psie víno

Psie víno môže byť:
Červený drak

Červený drak môže byť:
Sin City – mesto hriechu

Sin City – mesto hriechu je americký film z roku 2005 natočený podľa motívov rovnomenného komiksu od Franka Millera, Sin City.
Dej.
Samotný príbeh sa odohráva v Sin City, na mieste, ktoré je rozdelené na tri celky: skorumpovanú políciu, mafiu a radodajné dievčatá, ktoré po nociach predávajú svoje telá. Pôsobenie v ich mestečku funguje na princípe, že sa nikto nestará do nikoho a pár rokov to takto vydrží, ale potom sa všetko zmení a v Sin City zavládne krutý boj.
Ropný šok

Ropný šok je prudké zvýšenie cien ropy. K ropnému šoku dochádza, keď dopyt po rope prevýši jej ponuku. Príčiny môžu byť rôzne, od logistických problémov po politické dôvody.
Rahotep

Rahotep (Rahotep Sekhenrewahkhaw) bol egyptským faraónom 17. dynastie, ktorý vládol počas Druhého prechodného obdobia. Podľa Kim Ryholt bol Rahotep prvým kráľom 17. dynastie. Rahotep je známy ako ten, kto obnovil poškodené múry chrámu v Abyde, aby zvýšil obranyschopnosť mesta proti prípadným útokom, pravdepodobne Hyksósom (Ryholt:p. 171).
Trieda H

Trieda H bola plánovaná trieda bojových lodí Tretej ríše:
Sin City

Sin City je americká séria komiksov od Franka Millera.
Ostrá skala a Tupá skala

Ostrá skala a Tupá skala je chránený areál so 4. stupňom územnej ochrany, podľa § 15 zákona NRSR č. 543/2022 Z.z. o ochrane prírody a krajiny v znení neskorších predpisov. Nachádza sa v geomorfologickom celku Oravská vrchovina. 
Ostrá skala () a Tupá skala () sa vypínajú medzi obcami Leštiny a Vyšný Kubín a mestom Dolný Kubín. Chránený areál bol vyhlásený v roku 1972 na ploche . Chránia sa výrazné skalnaté útvary s niekoľkými menšími jaskyňami (napr. Jaskyňa v Ostrej skale) a s archeologickými nálezmi (na Tupej skale sa zachovali fragmenty niekdajšieho rozľahlého hradiska z obdobia púchovskej kultúry mladej bronzovej doby). Ide o prírodný výtvor so značnými geomorfologickými, estetickými i krajinárskymi hodnotami.
Na Tupej skale je tiež vysielač a v blízkosti "Pamätník slovenského kríža ekumenickej jednoty". Prístup na Tupú a Ostrú skalu nie je možný, nakoľko v území neexistuje žiaden oficiálny turisticky značkovaný chodník a platí tam 4. stupeň územnej ochrany.
Rajecká dolina

Rajecká dolina je územie v južnej časti žilinského okresu. Nesprávne býva stotožňovaná s Rajeckou kotlinou, ktorá zaberá len jej strednú časť medzi Rajeckou Lesnou a Turím. Osou územia je rieka Rajčanka. Dolina je súčasťou Horného Považia.
Vymedzenie.
Dolina zaberá celé povodie Rajčanky, od pramennej oblasti juhozápadne od Čičmian, po ústie rieky do Váhu. Na rozdiel od Rajeckej kotliny tak zaberá i obce Čičmany a Fačkov na juhu a obce Porúbka, Lietavská Lúčka a mesto Žilina.
Doprava.
Územím vedie hlavná spojnica Žiliny a Hornej Nitry, cesta I/64, na ktorú sa napájajú všetky obce regiónu. Z Považskej Bystrice do Rajca vedie cesta II/517. Významnú úlohu medzi Žilinou a Rajcom zohráva železničná trať, zabezpečujúca osobnú i nákladnú dopravu.
Aeroxysta

Aeroxysta alebo skalná voština je útvar podobný mriežke na povrchu mäkších hornín, napr. pieskovca. Vzniká zvetrávaním častí horniny, ktoré sú menej odolné voči poveternostným vplyvom, vode či erozívnej činnosti niektorých organizmov. 
Charakteristika.
Vzniká na skalných pahorkoch tvorených sedimentárnymi horninami s nerovnomerným prekremenením a nerovnomerným rozložením tmelu. Korázna činnosť vetra spôsobuje žliabkovanie na vyhladených povrchoch, prejavuje sa vznikom drobných priehlbín, ktoré pripomínajú včelie plásty. Na ich genéze sa podieľa aj selektívne zvetrávanie.
Tieto formy sú časté napr. v kvádrových pieskovcoch Českej kriedy.
Kývavec

Kývavec alebo viklan je jedna z eolických foriem reliéfu vytvorená defláciou.
Deflácia spolu s veternou koráziou sa spolupodieľajú na vzniku jedného z hlavných geomorfologických procesov, ktoré vedú k vzniku kývavcov. Sú to veľké skalné bloky obnažené selektívnou defláciou jemných častíc, ktoré ho pôvodne na báze obklopovali a ktoré boli veternou činnosťou premiestnené. Kývavec sa o zemský povrch opiera len malou plochou, preto často dochádza k narušeniu jeho rovnováhy a následnému gravitačnému premiestneniu po svahu.
Na území Slovenska je známy kývavec v prírodnej rezervácii Boky na juhu Kremnických vrchov.
Deflačná dlažba

Púštna dlažba alebo deflačná dlažba je zvláštna forma púštneho povrchu.
Vzniká pod vplyvom vetra procesom zvaným deflácia (odvievanie). Dochádza pri ňom k odviatiu jemných častí (piesok a prach) z povrchu, pričom na mieste zostanú len hrubšie a odolnejšie kamenné frakcie pripomínajúce dlažbu. Vyskytuje sa typicky v kamenných púšťach (hamada) alebo v štrkových púštiach (serir).
Skalný hríb

Skalný hríb je špecifická forma reliéfu, ktorá vznikla eolickou (veternou) činnosťou.
Selektívne pôsobenie veternej korázie, spoločne so zvetrávaním a vodnou eróziou, vytvárajú rôzne bizarné skalné útvary. Vývoj týchto foriem smeruje k ich postupnému zániku.
Medzi najznámejšie príklady skalných hríbovitých útvarov vzniknutých eolickou koráziou patrí Monument Peak v Colorade a skala Ras el Kadí v hornom Egypte. Na Slovensku sú to Markušovský skalný hríb v Hornádskej kotline a Čertova skala v Kremnických vrchoch. Na svete je skalných hríbov veľmi veľa
Korázna jamka

Korázna jamka je eolická forma reliéfu, ktorá vznikla koráziou. Nazýva sa aj "tafoni".
Korázne jamky vystupujú v skalných stenách budovaných horninami rôznej odolnosti. Veterná erózia spôsobuje selektívne odlupovanie horninových častí, pričom vznikajú jamkovité formy. Tie majú sieťovitú, pôrovitú, hubovitú alebo plástovitú textúru. Priehlbinky sú najprv činnosťou vetra vyhladené, neskôr vyleštené. Ich tvorbe výraznou mierou napomáhaja aj chemické zvetrávanie.
Skalná rímsa

Skalná rímsa je jedna z eolických foriem reliéfu a vzniká procesom veternej korázie.
Skalné rímsy vznikajú vplyvom nerovnomerného znižovania horizontálnych alebo subhorizontálne uložených skalných výstupov s rôznou geomorfologickou odolnosťou. Rímsy sa viažu na odolnejšie horniny, pričom lineárne pretiahnuté depresie ich oddeľujú od menej odolných hornín. Pri ich formovaní sa uplatňuje okrem korázie aj zvetrávanie a deflácia.
Príklady dobre vyvinutých skalných ríms je možné nájsť v Českej kriedovej tabuli.
Korázny hranec

Korázny hranec alebo zriedkavo eologlyptolit, je úlomok horniny s ostrými hranami a rovnými plochami (facetami), ktorý vznikol obrusovaním vetrom nesenými pieskovými časticami. Často vznikajúci v púštnych oblastiach.
Vlastnosti.
Predstavujú ich horninové úlomky s rozmermi od niekoľko cm do niekoľko dm, zriedkavo dosahujú rozmery aj niekoľko metrov. Majú jeden alebo viac vetrom vyhladených povrchov - tzv. facety. Tvar hrancov nadväzuje na pôvodnú formu, štruktúru a textúru horniny, ale tiež na pukliny a lamináciu. 
Podľa tvaru sa rozlišujú hrance:
Podľa počtu zbrúsených plôch (faciet) sa rozlišujú:
Hrance môžu vznikať prakticky z akýchkoľvek spevnených hornín (napr. bazalt, granit, aplit, andezit, rohovec, mramor, dolomit a vápenec).
Vznik.
Pre vznik hrancov sú potrebné nasledovné podmienky:
O miere pôsobenia abrázie prachom a pieskom, ako aj presných mechanizmoch, ktoré vedú k vzniku vyhladených povrchov z troch a viacerých strán sa vedú diskusie.
Výskyt.
Korázne hrance vystupujú prevažne v kamenito-piesočnatých púštiach. Známe sú aj z periglaciálnych a pobrežných prostredí. Všeobecne všade tam, kde môže vietor zohrávať dôležitú úlohu pri transporte sedimentov. V oblasti Slovenska ich možno nájsť najčastejšie na povrchu pleistocénnych fluviálnych a soliflukčno-fluviálnych terasových a kužeľových akumuláciách. Predstavujú dôkaz chladného periglaciálneho podnebia.
Výskyt hrancov mimo Zeme potvrdili prieskumné sondy na Marse.
Lokality.
Kvartérne hrance sa na Slovensku sa našli na kremencových štrkoch a balvanoch z kremitých pieskovcov na náplavových kužeľoch na úpätí Malých Karpát pri Pezinku, Modre a Jablonovom a na štrkoch z dunajských terás v priestore Lamačskej brány. Vetrom ohladené plochy sú v Malých Karpatoch evidentné na páse triasových kremencov od Troch jazdcov (667,0 m n. m.) po Kuklu (564,0 m n. m.) a na Devínskej Kobyle (514,1 m n. m.). Tiež sú známe z predhoria Tribča, kde boli objavené na kremencovom štrku pri obci Zlatno. Vyskytujú sa aj na viacerých lokalitách na východnom Slovensku.
Staršie hrance sú známe napríklad zo spodnotriasových kremencov lúžňanského súvrstvia, kde predstavujú prejavy arídneho púštneho prostredia, ktoré v tej dobe panovalo v Centrálnokarpatskej oblasti.
VLC media player

VLC media player (spočiatku "VideoLAN klient") je multiplatformový, multimediálny prehrávač so slobodnou licenciou. Ponúka podporu dátových formátov videa, zvuku, DVD, digitálnych satelitných a televíznych kanálov, živé video s internetu v unicast/multicast režime v sieti IPv4 aj IPv6. Od verzie 3.0.0 podporuje prehrávanie videí až v 8K, v HDR, taktiež je tu podpora 360° videí a 3D audia, vie prehrávať Blu-ray Java menu (BD-J) a podporuje streamovanie do Chromecast zariadení.
Podporované druhy kodekov.
Prehrávač podporuje prakticky všetky rozšírené audio / video kodeky s výnimkou Real Video.
Päijänne

Päijänne je druhé najväčšie jazero vo Fínsku. Rozprestiera sa od Lahti a Heinoly na juhu až k Jyväskyle a Viitasaari na severe a východne po Severné Savo. Rozkladá sa v kotline ľadovcového pôvodu v nadmorskej výške , jeho brehy sú prevažne vysoké, pobrežie je silne členité.
Má rozlohu , dĺžku a max šírku . Maximálna hĺbka je a celková dĺžka pobrežia (vrátane ostrovov) je cez . Cez rieku Kymi sú jeho vody odvádzané do Fínskeho zálivu.
Inari (jazero)

Inari (fínsky "Inarijärvi", laponsky "Anárjávri", inarským dialektom
"Aanaarjävri", švédsky "Enare träsk") je jazero vo fínskej časti Laponska v obci Inari. Leží severne od polárneho kruhu, približne severne od Helsinek. Kvôli jeho polohe sa môže v chladných rokoch stať, že jazero zostane od novembra do júna úplne zamrznuté.
Rozloha jazera je , je dlhé a široké. Maximálna hĺbka je . Leží v nadmorskej výške v širokej zníženine tektonicko-ľadovcového pôvodu.
FN P90

P90 (skratka výrazu Project 90) je samopal typu PDW belgickej výroby.
P90 bola navrhnutá na konci 80. rokov na požiadavku NATO, ktoré potrebovali novú zbraň na osobnú obranu, ktorá by bola kompaktná pre mestský boj a ktorej projektily by boli schopné prejsť nepriestrelnou vestou. P90 navrhla a dodnes vyrába firma FN Herstal. Do služby bola zaradená v roku 1994. Je používaná rôznymi armádami, policajnými zbormi a špeciálnymi jednotkami, napr. SAS.
P90 má špeciálnu konštrukciu typu bullpup, navrhnutú pre dobrý pohyb v členitom teréne a v malých priestoroch. Je vhodná ako pre pravákov, tak aj pre ľavákov, pretože naťahovacia páka je na oboch stranách a prepínač režimu je pod spúšťou. Má špeciálny systém podávania streliva do komory, pri ktorom sa náboj pri podávaní zo zásobníku otočí o 90 stupňov. Zásobník je plochý a má veľkú kapacitu. Nábojnice sú vyhadzované cez prednú rukoväť smerom dolu. Zbraň sa dá veľmi ľahko rozložiť a vyčistiť. Dajú sa použiť rôzne doplnky, napr. optiky, baterky, tlmiče atď.
Záskalie

Záskalie môže byť:
Západné Fínsko

Západné Fínsko (fínsky "Länsi-Suomen lääni", švédsky: "Västra Finlands län") je jedna z fínskych provincií. Susednými provinciami sú Južné Fínsko na juhovýchode, Východné Fínsko na východe a Oulský kraj na severe.
Provincia vznikla v roku 1997 pri novom administratívnim rozdelením Fínska z historických krajov Turku a Pori, Vaasa, Stredné Fínsko a Hämského.
V celom kraji leží 204 obcí. Najvýznamějšími centrami provincie sú mestá Tampere, Turku, Jyväskylä, Pori, Vaasa, Kokkola a Seinäjoki.
Kraje.
Provincia Západné Fínsko sa delí na 7 krajov:
Ďalej sa provincia Západné Fínsko delí na 204 obcí.
Mokraď

Mokraď môže byť:
Pyrokinéza

Pyrokinéza je fiktívna alebo legendárna schopnosť zapaľovať oheň len silou vôle. Niekedy sa označuje aj ako určitý druh psychokinézy. Zahrňuje všetky schopnosti manipulácie s ohňom: od základných ako zapaľovanie a hasenie až po vedľajšie ako je teplota alebo tvar plameňa.
Čadečka

Čadečka môže byť:
Sídlisko III

Sídlisko III môže byť:
Heinrich Lenz

Heinrich Friedrich Emil Lenz (* 12. február 1804, Tartu (Dorpat), územie dnešného Estónska – † 10. február 1865, Rím) bol nemecký fyzik, ktorý v roku 1833 sformuloval Lenzov zákon.
Po skončení strednej školy v roku 1820 začal študovať teológiu, ale neskôr sa rozhodol pre chémiu a fyziku, ktorú študoval na univerzite v Tartu.
Neskôr cestoval s Ottom von Kotzebuem (na jeho tretej expedícii) po svete v rokoch 1823 až 1826. Na ceste študoval klimatické podmienky a fyzikálne vlastnosti morskej vody.
Po ceste začal pracovať na univerzite v Sankt Petersburgu, kde neskôr pôsobil ako dekan katedry matematiky a fyziky od roku 1840 do roku 1863. V roku 1831 začal študovať elektromagnetizmus.
Okrem zákona pomenovaného podľa neho, Lenz tiež nezávisle objavil Joulov zákon v roku 1842. Aby sa ocenilo jeho úsilie na tomto probléme, ruskí fyzici vždy používajú názov Joule-Lenzov zákon.
Navrhol galvanometer z ľahkého kovu, ktorý bol ovinutý 72 otáčkami veľmi tenkého drôtu.
Zomrel v Ríme 10. februára 1865 na mŕtvicu.
Vlajka Trinidadu a Tobaga

Vlajka Trinidadu a Tobaga - tvorí ju červený list s čiernym šikmým pruhom, lemovaným dvoma úzkymi prúžkami. Čierna farba symbolizuje ľud ostrovov spojený navzájom pevnými putami solidarity, jeho silu a jednotu, ale tiež bohatstvo krajiny. Biela je farbou vĺn mora, ktoré obklopuje ostrovy, aj farbou čistoty ideálov a rovnosti všetkých ľudí pod slnkom, červená pripomína vitalitu štátu a jeho ľudu, slnečné teplo a energiu, mierumilovnosť a chrabrosť všetkých obyvateľov.
Vlajka vznikla roku 1962.
Vlajka Singapuru

Vlajka Singapuru – vlajku tvoria dva horizontálne pruhy v malajzijských farbách, červenej a bielej. V červenom pruhu je pri žrdi biely polmesiac a päť malých bielych päťramenných hviezd, umiestnených do vrcholov pomyselného päťuholníka. Polmesiac znázorňuje mladý štát na jeho ceste k piatim ideálom, ktoré predstavujú jednotlivé hviezdy: demokracia, mier, pokrok, spravodlivosť a rovnosť. Červená farba symbolizuje bratstvo a rovnosť človeka, biela čistotu a silu.
Vlajka je z roku 1959.
Galéria.
&lt;/div align="center"&gt;
Brodnianka

Brodnianka môže byť:
Rochovica

Rochovica môže byť:
Košúty

Košúty môžu byť:
Podháj

Podháj môže byť:
Jorcada

Jorcada je rozľahlý vulkanický masív (230 km2), pozostávajúci z niekoľkých menších stratovulkánov, kráterov a lávových dómov, nachádzajúci sa v južnej časti Bolívie, na severnom brehu jazera Laguna Colorada.
Vulkanická stavba je tvorená systémom trhlín a zlomov, okolo ktorých sú sústredené všetky vulkanické formy (krátery, stratovulkány, lávové dómy) rôzneho zloženia - od bazaltov cez andezity až po dacity a ryolity. Vulkanická aktivita sa presúvala z juhu na sever, najmladšie produkty sa nachádzajú na severozápadnom okraji masívu - asi 20 bazaltovo-andezitových kráterov holocénneho veku. V historickej dobe nie je doložená žiadna aktivita masívu Jorcada.
Quetena

Quetena je názov menšieho vulkanického poľa, pozostávajúceho z niekoľkých lávových prúdov sústredených pozdĺž trhlinovej erupčnej zóny, nachádzajúceho sa v južnej časti Bolívie. Počiatky vulkanizmu poľa siahajú do neskorého pleistocénu, sopečná činnosť ustala začiatkom holocénu.
Uturuncu

Uturuncu je v súčasnosti neaktívny stratovulkán, nachádzajúci sa v juhozápadnej časti Bolívie. S výškou 6 008 m je to zároveň najvyšší vrch juhozápadnej časti Bolívie. Stavba sopky je tvorená prevažne andezitmi a dacitmi, niektoré z nich vyzerajú relatívne zachovalo - nezvetrane, aj keď nesú znaky abrazívneho pôsobenia kontinetálneho ľadovca posledného globálneho zaľadnenia. Dôkaz toho, že sopka nie je vyhasnutá, poskytujú dve aktívne fumarolové polia blízko vrcholu, ako aj namerané deformácie povrchu v roku 1992, ktoré indikujú, že v magmatickom rezervoári pod sopkou sa stále nachádza roztavená magma.
Břevnovský kláštor

Břevnovský kláštor je benediktínsky kláštor v Prahe - Břevnove. Je to najstarší mužský kláštor v Čechách. Podľa legendy ho založil v roku 993 knieža Boleslav II. a svätý Vojtech.
Spoločne s Markétskou záhradou je od roku 3. mája 1958 chránený ako kultúrna pamiatka Českej republiky. a od roku 1991 je národnou kultúrnou pamiatkou. Kláštor i kostol bol v rokoch 1991 – 1993 s veľkou podporou zahraničných, najmä nemeckých, kláštorov dôkladne opravený a v roku 1997 ho navštívil pápež Ján Pavol II.
Kláštor má najstaršiu tradíciu varenia piva v celom Česku.
Pálava (čln)

Pálava je populárny nafukovací čln, ktorý vyrába moravská firma Gumotex.
Toto veľmi obľúbené nafukovacie kanoe je vhodné pre športovné splavy riek a na vodnú turistiku. Ponúka dostatok priestoru pre dvojicu aj s výbavou na týždeň. Kanoistické zakľaknutie a fixácia kolien v lodi zaisťuje jazdcom dokonalý kontakt s loďou a vysokú pohyblivosť. To umožňuje športový štýl jazdy aj vo vlnách do stupňa obťažnosti WW III.
Pálava sa štandardne dodáva vo vodotesnom vaku s objemom 80 l. V tomto vaku sa dá čln prenášať na chrbte.
Technické údaje Pálavy: dĺžka: , šírka , hmotnosť , maximálna nosnosť , max.počet osôb:2, max. prevádz. tlak (MPa, Bar, PSI): 0,02/ 0,2/ 3,0
Edgar Schmued

Edgar Schmued (* 30. december 1899, Hornbach – † 1. jún 1985, Oceanside) bol americký letecký konštruktér nemeckého pôvodu. Preslávil sa najmä ako šéfkonštruktér slávneho lietadla North American P-51 Mustang a neskôr i North American F-86 Sabre.
Steve Martin

Steven Glenn Martin (* 14. august 1945, Waco, Texas, USA) je americký herec, komik, hudobník a skladateľ.
Istebník

Istebník môže byť:
Breznický potok

Breznický potok môže byť:
Bergen

Bergen je druhé najväčšie mesto v Nórsku. Počet obyvateľov Bergenu je 264 600. 
Leží na juhozápadnom pobreží Nórska v správnej časti Hordaland, jeho centrum sa nachádza medzi skupinou hôr známych ako "De syv fjell" (slovensky: sedem vrchov). Tieto hory prvý pomenoval Ludvig Holberg, pričom bol inšpirovaný Siedmimi pahorkami v Ríme.
V meste sa nachádza futbalový klub "SK Brann Bergen", hokejový "Bergen IK", či hádzanársky klub Tertnes Bergen.
Časti mesta.
Mesto má 8 mestských častí:
Pielinen

Pielinen (tiež "Pielis" alebo "Pielisjärvi") je jazero vo východnom Fínsku v kraji Severná Karélia. Tiahne sa zo severozápadu na juhovýchod v dĺžke a šírke od do . Leží v nadmorskej výške , má rozlohu a jeho maximálna hĺbka dosahuje . Pobrežie jazera je členité, mierne kopcovité a zalesnené. Na jazere sa nachádza 1259 ostrovov.
Oulujärvi

Oulujärvi alebo Oulu je jazero na severe Fínska v provincii Oulu. Má rozlohu . Jeho priemerná hĺbka je , maximálna hĺbka je . Leží v nadmorskej výške
Ásám Himalája

Ásám Himalája (-po hindsky) alebo Ásámske Himaláje je pohorie vo východnej časti Himalájí. Na východe a severe ich ohraničuje rieka Brahmaputra, na západe indicko-bhutánska hranica. Nachádzajú sa na území indických štátov Arunáčalpradéš a Ásám a Číny. Ťahajú sa v rovnobežkovom smere v dĺžke asi 400 km, maximálna šírka je 80 km.
Ásámske Himaláje sa delia na tri horské skupiny:
Najvyšším vrchom celej oblasti je Namča Barva s výškou 
Oblasť Ásámskych Himalájí je ťažko dostupná a politicky pomerne nestabilná.
Namča Barva (skupina)

Namča Barva("Namcha Barwa") je najvýchodnejšia horská skupina v Himalájach, ležiaca prevažne na území Číny(Tibetu). Ohraničujú ju rieky Brahmaputra a "Šapaleng".
Najvyššie vrchy:
Oblasť je pre cudzincov dostupná až od konca 80. rokov 20. storočia.
Namča Barva

Namča Barva ("Namcha Barwa, Na-mu-čcha-pa-wa-šan") je vrch v Číne, vysoký Leží v Ásámskych Himalájach v horskej skupine Namča Barva.
Namča Barva sa strmo vypína nad údolím Brahmaputry. Od údolia cez východnú stenu je na vrchol vzdialenosť , pri prevýšení asi .
Vrch bol objavený v roku 1912. Až do konca 80. rokov 20. storočia bola celá oblasť pre cudzincov uzavretá. Prvovýstup (a zatiaľ jediný výstup) na vrchol sa podaril čínskym a japonským horolezcom v roku 1992.
Keitele

Keitele je jazero na juhu centrálnej časti Fínska. Nachádza sa na území krajov Keski-Suomi a Pohjois-Savo. Rozloha jazera je , má dĺžku a šírku do . Priemerná hĺbka jazera je , maximálna hĺbka dosahuje 64 metrov. Nachádza sa v nadmorskej výške Pobrežie je členité s množstvom zálivov, zátok a polostrovov. Celková rozloha ostrovov je , najväčšími ostrovmi jazera sú "Pängätsalo", "Jurvansalo" a "Luotolansaari".
Pozri aj.
Zoznam jazier vo Fínsku
Príkon

Príkon je fyzikálna veličina, ktorá vyjadruje množstvo energie spotrebovanej za jednotku času pri vykonávaní práce.
Vzorce.
kde "P" je príkon stroja, "E" je spotrebovaná energia a "t" je čas, za ktorý bola energia spotrebovaná;
kde "P'" je výkon stroja, "W" je práca vykonaná premenou elektrickej energie a "t" je čas, za ktorú bola práca vykonaná.
Pomer výkonu stroja "P'" a jeho príkonu "P" vyjadruje veličina účinnosť η:
Mechanický príkon.
Mechanický príkon je množstvo spotrebovanej mechanickej energie za jednotku času pri vykonávaní mechanickej práce. Stroj, ktorý má väčší príkon, spotrebuje za rovnaký čas viac energie.
Portland Pirates

Portland Pirates je profesionálny hokejový klub hrajúci v AHL. Sídli v meste Portland v štáte Maine. Od sezońy 2011/12 je farmou tímu Phoenix Coyotes z NHL.
Springfield Falcons

Springfield Falcons je profesionálny hokejový klub hrajúci v kanadsko-americkej AHL. Hrajú v meste Springfield v americkom štáte Massachusetts. Je to farma klubu NHL Columbus Blue Jackets. 29 zápasov za nich odohral slovenský útočník Stanislav Lašček.
Wilkes-Barre/Scranton Penguins

Wilkes-Barre/Scranton Penguins je profesionálny hokejový klub hrajúci v kanadsko-americkej AHL. Hrajú meste Wilkes-Barre v americkom štáte Pensylvánia. Je to farma klubu NHL Pittsburgh Penguins. Bol založený v roku 1999.
Manitoba Moose

Manitoba Moose je profesionálny hokejový klub hrajúci v AHL. Sídli v meste Winnipeg v provincii Manitoba. Je to farma klubu NHL Winnipeg Jets. Klub bol založený v roku 1996 (ako člen IHL).
Syracuse Crunch

Syracuse Crunch je profesionálny hokejový klub hrajúci v AHL. Sídli v meste Syracuse v štáte New York. Je to farma klubu NHL Tampa Bay Lightning. Klub bol založený v roku 1994. Pôsobili tu aj slovenskí reprezentanti Róbert Döme, Jaroslav Obšut a Ľubomír Vaic.
Ligatúra (písmo)

Ligatúra (z lat. ligare „zviazať“) sa označuje spojenie dvoch znakov v texte. 
V klasickej podobe ide o „zviazanie“ dvoch znakov pri písaní – najviac sa v dnešnom latinskom písme prejavuje v tzv. „písanom“ písme, kde sú spolu previazané všetky písmena v jednom slove. 
Pri kníhtlači sa ako ligatúra (po slovensky aj zliatok) označuje aj umiestenie dvoch písmen na jediný odliatok; tieto písmena sú obvykle nejako prepojené či upravené. V dnešnej typografii sa bežne zliatky používajú napr. pre dvojice fi a fl.
Ligatúry v latinke.
Pôvodne v latinke existovali len veľké písmená, ktoré neboli prepojované (inak je tomu v kurzívnom písme). Za účelom rýchleho písania sa začali (hlavne niektoré) písmená prepojovať a začali dostávať nový tvar, vhodnejší pre ligatúry, čím sa objavili malé písmená. Písmo plne prispôsobené ligatúram je však kurzíva, t. j. písmo písané v rýchlosti rukou.
V latinskom písme sa ligatúry používali veľmi často v stredovekých rukopisoch, kde jedno písmeno môže mať až niekoľko tvarov a podôb podľa ligatúry, t. j. podľa toho, aké písmeno predchádza či nasleduje a ako je s ním spojené. Typickou a snáď najznámejšou ligatúrou písmen e + t je &amp; (ampersand).
Ligatúry v slovenčine.
V modernej slovenčine sa v kvalitnej tlačenej typografii ligatúry používajú v kombináciách písmen fi, fj, fl, ff, fľ (a teoreticky aj fĺ), okrem prípadov, kedy by ligatúra vznikla na rozhraní dvoch slov v prípade zložených slov (napr. šéfinšpektor). Vzhľadom na rozšírenie výpočtovej techniky v typografických procesoch v poslednej dobe sa často objavujú texty obsahujúce ligatúru "fl", ale nie ligatúru "fľ" (ktorá sa v bežne používaných fontoch vyskytuje veľmi zriedkavo), čo pôsobí nevyrovnaným dojmom.
Ligatúra v arabskom písme.
Arabské písmo je kurzíva (napodobňuje rukopisný text), takže celé slová alebo ich časti môžu byť preto pospájané ako ligatúry. Väčšina písmen má štyri formy podľa pozície v slove: samostatnú, počiatočnú, stredovú a koncovú. Ak stojí osamotene je bez ligatúry, na začiatku slova je s následnou ligatúrou, na konci slova s ligatúrou pred sebou, uprostred slova je s ligatúrou na obe strany.
Povinnou ligatúrou, ktorá má špeciálny tvar, je v arabčine ligatúra písmen lám () a alif ().
Písma bez ligatúr.
Existujú písma, ktoré navzájom písmena nikdy neviažu, a to ani pri kurzívnom písaní. Sem patrí napríklad čínske písmo (ak za písmeno považujeme jeden znak) a ďalšie.
Freiburg im Breisgau

Freiburg im Breisgau je mesto v spolkovej krajine Bádensko-Württembersko v Nemecku. Mesto leží v západnej časti pohoria Schwarzwald, na rieke Dreisam, 17 km od rieky Rýn. Mesto sa nachádza blízko francúzskych a švajčiarskych hraníc. Freiburg je univerzitné mesto a sídlo tu má katolícky arcibiskup.
Poloha.
Freiburg im Breisgau je mesto bez okresu "(kreisfreie Stadt)" a nachádza sa vo vládnom obvode Freiburg. Mesto je správnym sídlom regiónu "Südlicher Oberrhein" a krajinského okresu Breisgau-Hochschwarzwald, ktorý ho takmer celé obklopil. Najbližšie väčšie mestá sú francúzsky Mulhouse v Alsasku, asi 40 km juhozápadne, švajčiarsky Bazilej, asi 60 km južne, a Zürich, asi 86 km juhovýchodne, potom Štrasburg, asi 85 km a Karlsruhe, asi 140 km severne, ako aj Stuttgart, asi 200 km severovýchodne.
Dejiny.
Pri staršej osade bolo v roku 1120 založené mesto, ktoré sa stalo metropolou breiskej župy (). Breiská župa pripadla roku 1368 habsburskému rodu a predstavovala tzv. Predné Rakúsko () s menšími prestávkami až do roku 1805, kedy bola pripojená k Bádensku. Schwarzwald a juhozápadné Nemecko vôbec bolo v roku 1513 dejiskom povstania spolku tzv. sedliackej črievice ().
Obyvateľstvo.
Počet obyvateľov prekročil začiatkom roku 1930 hranicu 100 000, čím bol Freiburg priradený k veľkomestám. Dnes tu žije asi 215 000 ľudí, z ktorých je asi 30 000 študentov univerzít Univerzity Alberta Ludwiga (), Vysokej školy hudby (), Vysokých odborných škôl () a Pedagogickej vysokej školy ().
Šport.
Freiburg im Breisgau je domovom futbalového mužstva SC Freiburg. Ich domácim štadiónom je Badenova-Stadion. SC Freiburg je klub ktorý dosahoval úspech v 20. storočí, ale dnes pôsobí v nižších súťažiach.
Kašmír Himálaja

Kašmír Himálaja (-po hindsky) alebo Kašmírske Himaláje je himalájska oblasť, ležiaca na území indického štátu Džammú a Kašmír a Pakistanu. Na severe ju ohraničuje rieka Indus, na juhu rieka Drás a Pandžábske Himaláje.
Kašmírske Himaláje sa delia na tieto horské skupiny:
Najvyšší vrch v oblasti je Nanga Parbat, vysoký
Vlajka Fidži

Vlajka Fidži – dnešná vlajka nezávislého Fidži je modifikáciou starej koloniálnej britskej modrej služobnej vlajky, tentokrát však svetlo modrá (aby sa odlišovala od vlajky Austrálie a Nového Zélandu), s fidžijským štítom zo štátneho znaku (z roku 1908) vo vlajúcej časti. V jeho hlave je na červenom poli žltý anglický lev držiaci hnedý kakaový plod, dolná biela časť je rozdelená červeným svätojánskym krížom na štyri polia. V prvom sú tri zelené stonky cukrovej trstiny, v druhom zelená kokosová palma, v treťom biela holubica so zelenou olivovou vetvičkou a v štvrtom žltý trs banánov. Horná strana vodorovného ramena kríža je v polovici šírky vlajky.
Vlajka bola zavedená roku 1970.
Galéria.
&lt;/div align="center"&gt;